एकतर्फ जिल्ला प्रहरी कार्यालय रहेको बालमन्दिरको प्राङ्गणको तीनतिरै पक्की सडक छ । तर मन्दिर परिसर भने झोडीले भरिएको छ । बालअधिकारका पक्षमा काम गर्ने थुप्रै संघसंस्था छन् । तर यो जेठो संस्थाको बेहाल देखेर पनि नदेखैझैं गर्ने प्रवृत्ति बढ्दो छ । यहाँ रहेको आधारभूत विद्यालयमा न्यून आयस्तर र अनाथहरू गरी २ दर्जन विद्यार्थी छन् । बालमन्दिर परिसरमा ठूलाठूला रूख रहेको र आवश्यक सरसफाइ नहुँदा भने होस्टलमा बस्नेसहितका विद्यार्थीलाई समस्या छ । यहाँ बनेको शौचालयसहितका केही संरचना जबरजस्ती बनाइएको सरोकारवाला बताउँछन् ।
